*Bučka, 13. 5. 2019*

**Tehniški dan v 4. in 5. P  
(Izdelava iz škatel Radovednih 5)**

V soboto, 11. 5. 2019, smo v 4. in 5. P izdelovali in preizkušali izdelke iz škatel Radovenih 5. Ta dan so se v torbah petošolcev namesto učbenikov in zvezkov znašle ročne žage, sveče, vžigalice, dleta, šila, pile in ostali delovnih pripomočki. Učenci so odlično opravili svojo nalogo in priskrbeli vse potrebno.

V 5. razredu so si dejavnosti sledile v naslednjem vrstnem redu: preizkušanje hladilne torbe (izdelane pri pouku), prevajanje toplote (delo z vžigalicami, svečkami in različnimi paličicami), izdelava plovila na lastni pogon (žaganje, brušenje, rezanje, vrtanje) in ob koncu dneva še izdelava škripca. V 4. razredu pa smo kot prvo dejavnost izvedli sestavljanje električnega kroga, v katerem je bil porabnik brenčač, sledilo je preizkušanje električnih prevodnikov in izolatorjev, po malici smo zdelali sončne ure, ki smo jih odnesli pred šolo, kamor smo nato hodili opazovat čas. Sledilo je izdelovanje in preizkušanje mlinčka, ob koncu dneva pa smo izdelali še fosil.

Tehniški dan je minil v znamenju trdega dela in veliko ročnih spretnosti.

*Zapis in fotografije: Maja Menič*











